smcproject/ml-wiki-sentences huggingface dataset:
ഹേഡീസിന്റെയും പെർസെഫോണിന്റെയും കെട്ടുകഥയുടെ ഒരു പതിപ്പിൽ, മൈലങ്കയുടെ ദുഷ്ട അമ്മാവൻ (പിശാച്) പാതാളത്തിൽ അവളുടെ സാന്നിധ്യം ആഗ്രഹിച്ചു, ഒരു ദിവസം ചന്ദ്രൻ വേട്ടയാടുമ്പോൾ അവളെ തട്ടിക്കൊണ്ടുപോയി.
മൈലങ്ക ഇല്ലാതായപ്പോൾ, ഭൂമിക്ക് വസന്തത്തിന്റെ പുനർജന്മം ഇല്ലായിരുന്നു, ഒരിക്കൽ അവൾ പിശാചിന്റെ ദുഷ്പ്രവണതകളിൽ നിന്ന് മോചിതയായി, പൂക്കൾ വിരിയാൻ തുടങ്ങി, ലോകമെമ്പാടും പച്ചപ്പ് വ്യാപിച്ചു.
വസന്തത്തിന്റെ ആരംഭത്തിന്റെ പ്രതീകമായി ഉക്രേനിയക്കാർ മലങ്കയെ ആഘോഷിക്കുന്നു.
മലങ്ക എന്ന കഥാപാത്രത്തിന്റെ പേരിനെ സംബന്ധിച്ച മറ്റൊരു സിദ്ധാന്തം അതിനെ ക്രിസ്ത്യൻ സന്യാസിയായ മെലാനിയ ദി യംഗറുമായി ബന്ധപ്പെടുത്തുന്നു, അദ്ദേഹത്തിന്റെ തിരുനാൾ ഡിസംബർ 31 OS (ജനുവരി 13 NS): പുതുവത്സര ദിനം.
അവലംബം പുറംകണ്ണികൾ Mercer Report : Ukrainian New Year " The roots of tradition in Ukraine's folk holiday Malanka " on The Washington Post
മലഗാസി ഹിപ്പോപ്പൊട്ടാമസ് ഇംഗ്ലീഷ് വിലാസം https://ml.wikipedia.org/wiki/Malagasy_hippopotamus
മഡഗാസ്കറിൽ ഉണ്ടായിരുന്ന നീർക്കുതിരകളുടെ മൺ മറഞ്ഞു പോയ  നിരവധി  ഉപവർഗ്ഗങ്ങൾക്ക് പൊതുവായി വിളിക്കുന്ന പേരാണ് മലഗാസി ഹിപ്പോപ്പൊട്ടാമസ് .
ഫോസ്സിൽ പഠനങ്ങൾ പ്രകാരം ഇവയിൽ ഒരു ഉപവർഗ്ഗം എങ്കില്ലും 1000 കൊല്ലം മുൻപ്പ് വരെ ജീവിച്ചിരുന്നു എന്ന് കണക്കുകുട്ടുന്നു.
ഇന്ന് നിലവിൽ മഡഗാസ്കറിൽ ഹിപ്പോ അവശേഷിക്കുന്നില്ലക്കിലും കഥകളിലും വായ്തരിയായി പറഞ്ഞു വരുന്ന പാട്ടുകളിലും ഇവ ഉണ്ട് , ഇത് കൊണ്ട് തന്നെ ഐ.യു.സി.എൻ ഇവയെ അടുത്തിടെ മൺ മറഞ്ഞ ജീവിയായി ആണ് പരിഗണിക്കുന്നത് .
മലഗാസി ഭാഷ
മലഗാസി ഭാഷ (/mæləˈɡæsi/;[3] Malagasy: [ˌmalaˈɡasʲ]) ഒരു ആസ്ട്രൊനേഷ്യൻ ഭാഷയാണ്.
മഡഗാസ്കർ രാജ്യത്തിന്റെ ഔദ്യോഗികഭാഷയുമാണ്.
References Sources Biddulph, Joseph (1997).
An Introduction to Malagasy .
Pontypridd, Cymru.
ISBN 978-1-897999-15-8 .
Houlder, John Alden, Ohabolana, ou proverbes malgaches.
Imprimerie Luthérienne, Tananarive 1960.
Ricaut et al. (2009) "A new deep branch of eurasian mtDNA macrohaplogroup M reveals additional complexity regarding the settlement of Madagascar", BMC Genomics .
External links Malagasy language എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള Malagasy യാത്രാ സഹായി Malagasy-English, English–Malagasy bilingual frequency dictionary Large audio database of Malagasy words with recorded pronunciation Searchable Malagasy–French–English Dictionary/Translator Malagasy–English Dictionary Malagasy–French dictionary Malagasy Swadesh list of basic vocabulary words (from Wiktionary's Swadesh-list appendix ) Malagasy Vocabulary List (from the World Loanword Database) La Bible Malgache en texte intégral – the complete text of the 1865 Malagasy Bible List of references on Malagasy language (with links to online resources).
Oxford University: Malagasy Language Paper on Malagasy clause structure
പൈങ്ങാമുക്ക്
കേരളത്തിൽ തൃശ്ശൂരിൽ നിന്ന് 32 കിലോമീറ്റർ അകലെയുള്ള ഒരു ഗ്രാമമാണ് പെങ്ങാമുക്ക് . 'പെങ്ങാമുക്ക്' എന്ന സ്ഥലനാമം  ഈ പ്രദേശത്ത് ധാരാളമായി വളരുന്ന കമുകിലെ ഫലമായ അടയ്ക്കയിൽ നിന്നുമാണ്.
പെങ്ങാമുക്കിൽ നിന്ന് 2 കിലോമീറ്റർ അകലെ പഴഞ്ഞിയിലാണ് കേരളത്തിലെ ഏറ്റവും വലിയ അടയ്ക്ക ചന്ത സ്ഥിതി ചെയ്യുന്നത്.
കാട്ടകാമ്പൽ ഗ്രാമപഞ്ചായത്തിലാണ് ഈ ഗ്രാമം.
പൈങ്കുളം ദാമോദര ചാക്യാർ ഇംഗ്ലീഷ് വിലാസം https://ml.wikipedia.org/wiki/Painkulam_Damodara_chakyar
കേന്ദ്ര സംഗീതനാടക അക്കാദമി പുരസ്കാരം (2012) നേടിയ കൂടിയാട്ടം കലാകാരനായിരുന്നു പൈങ്കുളം ദാമോദര ചാക്യാർ (1935-2017).
’വിദൂഷക സാർവഭൌമൻ എന്നറിയപ്പെട്ടിരുന്നു.
പുരസ്കാരങ്ങൾ കേന്ദ്ര സംഗീതനാടക അക്കാദമി പുരസ്‌കാരം 2012 അവലംബം ↑ പൈങ്കളം ദാമോദര ചാക്യാരെക്കുറിച്ച് മനോരമ ഓൺലൈനിൽ വന്ന ലേഖനം ശേഖരിച്ച തീയതി 6 ഒക്ടോബർ 2012 ↑ പൈങ്കുളം ദാമോദര ചാക്യാർ Archived 2012-12-25 at the Wayback Machine .
മാതൃഭൂമി ഓൺലൈൻ
പൈങ്ങോട്ടൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Paingottoor_Gramapanchayat
എറണാകുളം ജില്ലയിലെ കോതമംഗലം താലൂക്കിൽ കോതമംഗലം ബ്ളോക്കിൽ കടവൂർ വില്ലേജ് പരിധിയിൽ വരുന്ന ഗ്രാമപഞ്ചായത്താണ് 23.5 ചതുരശ്ര കിലോമീറ്റർ വിസ്തീർണ്ണമുള്ള പൈങ്ങോട്ടൂർ ഗ്രാമപഞ്ചായത്ത്.
അതിരുകൾ തെക്ക്‌ - കല്ലൂർക്കാട്, ആയവന പഞ്ചായത്തുകളും, ഇടുക്കി ജില്ലയിലെ കുമാരമംഗലം, കോടിക്കുളം പഞ്ചായത്തുകളും വടക്ക് -പല്ലാരിമംഗലം, കവളങ്ങാട് പഞ്ചായത്തുകൾ കിഴക്ക് - ഇടുക്കി ജില്ലയിലെ വണ്ണപ്പുറം പഞ്ചായത്ത് പടിഞ്ഞാറ് - ആയവന, പോത്താനിക്കാട് പഞ്ചായത്തുകൾ വാർഡുകൾ ആയങ്കര പൈങ്ങോട്ടൂർ നെടുവക്കാട് ചാത്തമറ്റം ഒറ്റക്കണ്ടം കടവൂർ നോർത്ത് പുതക്കുളം മണിപ്പാറ ഞാറക്കാട് പനങ്കര കടവൂർ സൗത്ത് സൗത്ത് പുന്നമറ്റം കുളപ്പുറം സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് കോതമംഗലം വിസ്തീര്ണ്ണം 23.5 ചതുരശ്ര കിലോമീറ്റർ ജനസംഖ്യ 14,643 പുരുഷന്മാർ 7341 സ്ത്രീകൾ 7302 ജനസാന്ദ്രത 623 സ്ത്രീ : പുരുഷ അനുപാതം 994 സാക്ഷരത 94.09% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/paingottoorpanchayat Archived 2010-09-24 at the Wayback Machine .
പൈടോർച്ച് ഇംഗ്ലീഷ് വിലാസം https://ml.wikipedia.org/wiki/PyTorch ഒരു പരമ്പരയുടെ ഭാഗം യന്ത്ര പഠനവും ഡാറ്റ മൈനിംഗും പ്രശ്നങ്ങൾ വർഗ്ഗീകരണം റിഗ്രൈഷൻ ക്ലസ്റ്ററിംഗ് ഡൈമെൻഷൻ റിഡക്ഷൻ ഡെൻസിറ്റി എക്സ്റ്റിമേഷൻ അപാകത കണ്ടെത്തൽ ഡാറ്റ ക്ലീനിംഗ് ഓട്ടോഎംഎൽ അസ്സോസിയേഷൻ സ്ട്രക്ചേർഡ് പ്രഡിക്ഷൻ ഫീച്ചർ എൻജിനീയറിംഗ് ഫീച്ചർ ലേണിംഗ് ഓൺലൈൻ പഠനം റീഇൻഫോഴ്സ്മെന്റ് ലേണിംഗ് സൂപ്പർവൈസ്ഡ് ലേണിംഗ് സെമി-സൂപ്പർവൈസ്ഡ് ലേണിംഗ് അൺ-സൂപ്പർവൈസ്ഡ് ലേണിംഗ് ലേണിംഗ് ടു റാങ്ക് ഗ്രാമർ ഇൻഡക്ഷൻ മേൽനോട്ടത്തിലുള്ള പഠനം ( വർഗ്ഗീകരണം • റിഗ്രൈഷൻ ) ഡിസിക്ഷൻ ട്രീ എസെമ്പിൾസ് ബാഗിംഗ് ബൂസ്റ്റിംഗ് റാൻഡം ഫോറസ്റ്റ് ''കെ''-എൻഎൻ ലീനിയർ റിഗ്രൈഷൻ നേയ്-വ് ആർട്ടിഷ്യൽ ന്യൂറൽ നെറ്റ് വർക്ക് ലോജിസ്റ്റിക് റിഗ്രഷൻ പെർസെപ്ട്രോൺ റിലവൻസ് വെക്റ്റർ മെഷീൻ (RVM) സപ്പോർട്ട് വെക്റ്റർ മെഷീൻ (SVM) ക്ലസ്റ്ററിംഗ് ബിർച്ച് ക്യൂർ ഹൈറാർക്കിക്കൽ ''കെ''-മീൻസ് ഫസ്സി എക്സ്പെക്ടേക്ഷൻ-മാക്സിമൈസേഷൻ (EM) ഡിബി സ്കാൻ ഒപ്ക്ടിക്സ് മീൻ ഷിഫ്റ്റ് ഡൈമെൻഷാലിറ്റി റിഡക്ഷൻ ഫാക്ടർ അനാലിസിസ് സിസിഎ(CCA) ഐസിഎ(ICA) എൽഡിഎ(LDA) എൻഎംഎഫ്(NMF) പിസിഎ(PCA) പിജിഡി(PGD) ടി-എസ്എൻഇ(t-SNE) എസ്ഡിഎൽ(SDL) സ്ട്രക്ചേർഡ് പ്രഡിക്ഷൻ ഗ്രാഫിക്കൽ മോഡൽസ് ബയേസ് നെറ്റ് കണ്ടീഷണൽ റാൻഡം ഫീൽഡ് ഹിഡൻ മാർക്കോവ് മോഡൽ അനാമലി ഡിറ്റക്ഷൻ റാൻസാക്ക് ''കെ''-എൻഎൻ ലോക്കൽ ഔട്ട്ലീയർ ഫാക്ടർ ഐസെലോഷൻ ഫോറസ്റ്റ് ആർട്ടിഫിഷൽ ന്യൂറൽ നെറ്റ് വർക്ക് ഓട്ടോഎൻകോഡർ കോഗ്നറ്റീവ് കമ്പ്യൂട്ടിംഗ് ഡീപ് ലേണിംഗ് ഡീപ്ഡ്രീം മൾട്ടിലെയർ പെർസെപ്‌ട്രോൺ ആർഎൻഎൻ(RNN) എൽഎസ്ടിഎം(LSTM) ജിആർയു(GRU) ഇഎസ്എൻ(ESN) റിസർവോയർ കമ്പ്യൂട്ടിംഗ് നിയന്ത്രിത ബോൾട്ട്സ്മാൻ മെഷീൻ ഗാൻ(GAN) സോം(SOM) കൺവല്യൂഷണൽ ന്യൂറൽ നെറ്റ്‌വർക്ക് യു-നെറ്റ് ട്രാൻസ്ഫോർമർ വിഷൻ സ്പൈക്കിംഗ് ന്യൂറൽ നെറ്റ്‌വർക്ക് മെംട്രാൻസിസ്റ്റർ ഇലക്ട്രോകെമിക്കൽ റാം (ECRAM) റീഎൻഫോഴ്സ്മെന്റ് ലേണിംഗ് ക്യു-ലേണിംഗ് സാർസാ(SARSA) ടെംപോറൽ ഡിഫറൻസ് (TD) മൾട്ടി-എജന്റ് സെൽഫ്-പ്ലേ(Self-play) ലേണിംഗ് വിത്ത് ഹ്യൂമൻസ് ആക്ടീവ് ലേണിംഗ് ക്രൗഡ് സോഴ്സിംഗ് ഹ്യൂമൻ-ഇൻ-ദി-ലൂപ്പ് മോഡൽ ഡയഗ്നോസ്റ്റിക്സ് ലേണിംഗ് കർവ് തിയറി കേർണൽ മെഷീനുകൾ ബൈയാസ് വേരിയൻസ് ട്രേഡ്-ഓഫ് കമ്പ്യൂട്ടേഷണൽ ലേണിംഗ് സിദ്ധാന്തം എംബിരിക്കൽ റിസ്ക് മിനിമൈസേഷൻ ഓക്കാം ലേണിംഗ് പാക്ക്(PAC) ലേണിംഗ് സ്റ്റാറ്റിസ്റ്റിക്കൽ ലേണിംഗ് വിസി സിദ്ധാന്തം മെഷീൻ ലേണിംഗ് വേദികൾ ന്യൂറ്ഐപിഎസ്(NeurIPS) ഐസിഎംഎൽ(ICML) ഐ.സി.എൽ.ആർ എംഎൽ(ML) ജെഎംഎൽആർ(JMLR) അനുബന്ധ ലേഖനങ്ങൾ ഗ്ലോസറി ഓഫ് ആർട്ടിഫിഷ്യൽ ഇന്റലിജൻസ് മെഷീൻ ലേണിംഗ് ഗവേഷണത്തിനുള്ള ഡാറ്റാസെറ്റുകളുടെ ലിസ്റ്റ് മെഷീൻ ലേണിംഗിന്റെ രൂപരേഖ ക സ തി
യന്ത്രപഠനത്തിന് ഉപയോഗിക്കുന്ന ഒരു ഓപ്പൺ സോഴ്സ് ലൈബ്രറിയാണ് പൈടോർച്ച് (PyTorch).
പൈത്തണിലും സി++ ഈ ലൈബ്രറി ലഭ്യമാണ്.
കമ്പ്യൂട്ടർ വിഷൻ, നാച്ചുറൽ ലാംഗ്വേജ് പ്രോസസ്സിംഗ് തുടങ്ങിയ ആപ്ലിക്കേഷനുകൾക്കായി ഉപയോഗിക്കുന്നു, പൈത്തണിനൊപ്പമാണ് വ്യാപകമായി പൈടോർച്ച് ഉപയോഗിക്കുന്നത്.
യഥാർത്ഥത്തിൽ മെറ്റാ എഐ വികസിപ്പിച്ചതും ഇപ്പോൾ ലിനക്സ് ഫൗണ്ടേഷൻ അമ്പ്രല്ലയുടെ ഭാഗവുമാണ്.
ഇത് പരിഷ്കരിച്ച ബിഎസ്ഡി(BSD) ലൈസൻസിന് കീഴിൽ പുറത്തിറക്കിയ സ്വതന്ത്രവും ഓപ്പൺ സോഴ്‌സ് സോഫ്‌റ്റ്‌വെയറുമാണ്.
പൈത്തൺ ഇന്റർഫേസ് കൂടുതൽ മിനുക്കിയതും വികസനത്തിന് വേണ്ടിയുള്ള പ്രാഥമിക ഉപയോഗമാണെങ്കിലും, പൈടോർച്ചിന് ഒരു സി++ ഇന്റർഫേസും കൂടി ഉണ്ട്.
ടെസ്‌ല ഓട്ടോപൈലറ്റ്, യുബറിന്റെ പൈറോ, ഹഗ്ഗിംഗ് ഫേസിന്റെ ട്രാൻസ്‌ഫോർമറുകൾ, പൈടോർച്ച് ലൈറ്റ്‌നിംഗ്, കാറ്റലിസ്റ്റ് എന്നിവയുൾപ്പെടെ നിരവധി ഡീപ് ലേണിംഗ് സോഫ്റ്റ്‌വെയറുകൾ പൈടോർച്ച് ഉപയോഗിച്ച് നിർമ്മിച്ചു.
പ്രത്യേകതകൾ ജി.പി.യു പിന്തുണയിൽ ടെൻസർ കംപ്യൂട്ടിങ്ങ് നടത്താം ഡിപ്പ് ന്യൂറൽ നെറ്റവർക്കുകൾ ചെയ്യുമ്പോൾ ഓട്ടോ ഡിഫറൻസിയേഷൻ പിന്തുണ ഘടകങ്ങൾ (Modules) ഓട്ടോ ഗ്രാഡ് മൊഡ്യൂൾ (Autogad Module) ഒപ്റ്റിം മൊഡ്യൂൾ (Optim Module) എൻ എൻ മൊഡ്യൂൾ (nn Module) അവലംബങ്ങൾ
പൈതഗോറസ് ഇംഗ്ലീഷ് വിലാസം https://ml.wikipedia.org/wiki/Pythagoras
പുരാതന ഗ്രീസിലെ പ്രശസ്തനായ ഗണിതശാസ്ത്രജ്ഞനും തത്ത്വജ്ഞാനിയുമായിരുന്നു പൈതഗോറസ് (580 - 500ബി.സി.).
ഭൂമിയ്ക്ക് ഗോളാകൃതിയാണെന്നും ഗ്രഹങ്ങൾക്കെല്ലാം അവരുടെതായ സഞ്ചാരപാതയുണ്ടെന്നും അദ്ദേഹം സമർത്ഥിച്ചു.
ത്രികോണമിതിയിലെ പ്രധാന സിദ്ധാന്തങ്ങളിലൊന്നായ പൈതഗോറസ് സിദ്ധാന്തം ഇദ്ദേഹത്തിന്റെ സംഭാവനയാണ്.
ഗ്രീസിന്റെ ഭാഗമായിരുന്ന  സാമോസിൽ ബി.സി. 580-ലാണ്‌ പൈതഗോറസിന്റെ ജനനം എന്നു കരുതപ്പെടുന്നു.
അക്കാലത്തെ പ്രശസ്ത പണ്ഡിതരായിരുന്ന അനക്സിമാണ്ടറുടെയും ഥെയിൽസിന്റെയും ശിഷ്യനായിരുന്ന അദ്ദേഹം ജ്യോതിശാസ്ത്രത്തിലും ഗണിതത്തിലും തത്വചിന്തയിലും അറിവു നേടി.
കൂടുതൽ അറിവിനു വേണ്ടി ഈജിപ്റ്റിലും പടിഞ്ഞാറൻ ഏഷ്യയിലുമൊക്കെ അദ്ദേഹം സഞ്ചരിച്ചു.
അൻപതാമത്തെ വയസ്സിൽ ദക്ഷിണ ഇറ്റലിയിലെ ക്രോട്ടൺ എന്ന സ്ഥലത്തു സ്ഥിരതാമസമാക്കി.
സംഗീതത്തിലും തത്പരനായിരുന്ന അദ്ദേഹം സംഗീതോപകരണങ്ങളിലെ ചരടുകളുടെ നീളം,വലിവ് എന്നിവയ്ക്ക് ശബ്ദത്തിന്റെ ഉച്ചനീചാവസ്ഥ നിർണയിക്കുന്നതിൽ പ്രധാന പങ്കുണ്ടെന്ന് അദ്ദേഹം കണ്ടെത്തി.
പ്രഭാതനക്ഷത്രവും സായാഹ്നനക്ഷത്രവും ഒന്നാണെന്ന് ആദ്യം മനസ്സിലാക്കിയത് പൈതഗോറസാണ്‌.
പൈതഗോറസിന്റെ അനുയായികൾ പൈതഗോറിയന്മാർ എന്നറിയപ്പെട്ടു.
‍ സംഖ്യകളുടെ ശക്തിയിൽ വിശ്വസിച്ചിരുന്ന വിഭാഗമാണ് ഇവർ.
ക്ഷേത്രഗണിതവും സംഖ്യാശാസ്ത്രവും ആയിരുന്നു പ്രധാനഗവേഷണമേഖലകൾ.
ജ്യോതിശാസ്ത്രത്തിലും ശബ്ദം.
സംഗീതം എന്നീ മേഖലകളിലും പൈതഗോറസ് തന്റേതായ സംഭാവനകൾ നൽകിയിട്ടുണ്ട്.
മട്ടത്രികോണത്തിലെ വശങ്ങളെ  സംബന്ധിക്കുന്ന സിദ്ധാന്തം ഇദ്ദേഹത്തിന്റെ പേരിലാണ് അറിയപ്പെടുന്നത്.
സംഖ്യകളെ ത്രികോണസംഖ്യകൾ, ചതുരസംഖ്യകൾ, പഞ്ചകോണസംഖ്യകൾ എന്നിങ്ങനെ തിരിച്ചു.
ഉദാഹരണത്തിനു 1,3,6...
ത്രികോണസംഖ്യകളായും 1,4,9,16...
തുടങ്ങിയവ ചതുരസംഖ്യകളായും 1,5,12,22..
തുടങ്ങിയവ പഞ്ചകോണസംഖ്യകളായും ഇദ്ദേഹം അവതരിപ്പിച്ചു.
നിഗമനസമ്പ്രദായം , ക്രമബഹുതലപഠനം ഇവയും ഇദ്ദേഹം നടത്തി.
അപരിമേയസംഖ്യകൾ കണ്ടെത്തി.
പൈത്തഗോറസും അദ്ദേഹത്തിന്റെ അനുയായികളും ഇരട്ടസംഖ്യകളെ സ്ത്രീകളായും ഒറ്റസംഖ്യകളെ പുരുഷന്മാരായും വിശ്വസിച്ചു.
സംഖ്യകൾക്കെല്ലാം ചിലരൂപഭാവങ്ങളും നൽകി.
ഉദാഹരണത്തിന് 1 എന്ന സംഖ്യയെ യുക്തിബോധത്തിന്റെ ദൈവമായും  സ്രഷ്ടാവായും, 2 എന്ന സംഖ്യയെ അഭിപ്രായങ്ങളുടെ ദൈവമായും ഇവർ കരുതി.
ക്രിസ്തുവിനും അഞ്ചുനൂറ്റാണ്ട് മുമ്പ് ജീവിച്ചിരുന്ന ഗ്രീക്കുകാരനായ ഇദ്ദേഹമാണ് ഭൂമിയുടെ കോളാകൃതി യുക്തിഭദ്രമായി പ്രവചിച്ച ആദ്യ ദാർശനികൻ.
ഗ്രഹണസമയത്ത് ചന്ദ്രനിൽ വീഴുന്ന ഭൂമിയുടെ നിഴലിന് എല്ലായ്പ്പോഴും വൃത്താകൃതിയാണുള്ളത് എന്ന നിരീക്ഷണത്തിൽ നിന്നാണ് പൈതഗോറസ് ഭൂമിയുടെ ഗോളാകൃതി പ്രവചിച്ചത്.
പ്രഭാത നക്ഷത്രമെന്നും സായാഹ്നനക്ഷത്രമെന്നും രണ്ടായിക്കരുതിയിരുന്ന ആകാശ വസ്തു ഒന്നാണെന്ന് സ്ഥാപിച്ചു.
(ഗ്രീക്കുകാർ അഫ്രോഡൈറ്റ് എന്നും റോമാക്കാർ വീനസ് എന്നും വിളിച്ചിരുന്ന വെള്ളിനക്ഷത്രം അഥവാ ശുക്രൻ).
ചന്ദ്രന്റെ ഭ്രമണ തലം ഭൂമദ്ധ്യരേഖയുടെ തലത്തിൽ നിന്നും ചരിഞ്ഞാണെന്ന് നിരീക്ഷിച്ചു.
അന്ന് അറിയപ്പെട്ടിരുന്ന എല്ലാ ഗ്രഹങ്ങളും (സൂര്യനും ചന്ദ്രനും അടക്കം) ഗോളങ്ങളാണ് എന്നും അവ വൃത്താകാര പാതയിൽ ഭൂമിയെ ചുറ്റുന്നു എന്നും പ്രസ്ഥാവിച്ചു.
പൈങ്കുളം രാമചാക്യാർ ഇംഗ്ലീഷ് വിലാസം https://ml.wikipedia.org/wiki/Painkulam_Ramachakyar
കേരളീയനയ ചാക്യാർ കൂത്ത് കൂടിയാട്ടം കലാകാരനും ഗുരുവുമായിരുന്നു പൈങ്കുളം രാമചാക്യാർ .
ചാക്യാർ കൂത്തിലും കൂടിയാട്ടത്തിലുമുള്ള വാചികാഭിനയത്തിൻറെ കുലപതിയായിരുന്നു രാമചാക്യാർ.
ഈ രണ്ട് കലാരൂപങ്ങളെയും പുനരുദ്ധരിക്കാൻ നിസ്തുലമായ സേവനങ്ങൾ നൽകിയിട്ടുള്ള അദ്ദേഹം കൂടിയാട്ടകലയിലെ നവോത്ഥാന നായകനായി അറിയപ്പെടുന്നു.
തൃശ്ശൂർ ജില്ലയിൽ ചെറുതുരുത്തിക്കടുത്ത് പൈങ്കുളം ഗ്രാമത്തിൽ 1905 ജൂൺ 20 ന് ജനനം.
17 കൊല്ലം വിവിധ ഗുരുക്കന്മാരുടെ കീഴിൽ കൂത്തും കൂടിയാട്ടവും സംസ്കൃതവും അഭ്യസിച്ചു.
കൂത്തിനേയും, കൂടിയാട്ടത്തിനേയും ജനകീയമാക്കുന്നതിൽ മുഖ്യപങ്കുവഹിച്ച വ്യക്തിയാണ് രാമചാക്യാർ.
കേരള കലാമണ്ഡലത്തിൽ കൂടിയാട്ടം പഠിപ്പിക്കാൻ തുടങ്ങിയപ്പോൾ അവിടെ അധ്യാപകനായി നിയമിച്ചത് അദ്ദേഹത്തിനെയാണ്.
1965 മുതൽ 1975 വരെ അദ്ദേഹം കലാമണ്ഡലത്തിൽ അദ്ധ്യാപകനായിരുന്നു.
1980 ആഗസ്റ്റ് 1 ന് അദ്ദേഹം അന്തരിച്ചു.
കേരളകലാമണ്ഡലം കൽപ്പിത സർവ്വകലാശാല പൈങ്കുളം രാമചാക്യാരുടെ പേരിൽ പൈങ്കുളം രാമചാക്യാർ സ്മാരക പുരസ്കാരം എന്ന വാർഷിക എൻഡോവ്മെന്റ് നൽകിവരുന്നു.
9000 രൂപയും കീർത്തിപത്രവും പൊന്നാടയും അടങ്ങുന്നതാണ് പുരസ്കാരം.
പൈങ്ങോട്ടായി
കോഴിക്കോട് ജില്ലയിലെ വടകര താലൂക്കിലെ കോട്ടപ്പള്ളി അംശത്തിലെ ഒരു ​ഗ്രാമീണ പ്രദേശമാണ് പൈങ്ങോട്ടായി.
കൃഷിയെ ഉപജീവനമാക്കി അതിജീവനം സാധ്യമാക്കിയ ഒരു തലമുറയിൽ നിന്നും പതിയെ പുരോ​ഗതിയുടെ പാതയിൽ മുന്നേറുന്ന പ്രദേശമായാണ് ഈ നാടിനെ അടയാളപ്പെടുത്താൻ സാധിക്കുക.
പ്രധാന കൃഷി നാളികേരമാണ്.
​ഗൾഫ് നാടുകളിലെക്കുള്ള കുടിയേറ്റം സാധ്യമായതോടെ സാമ്പത്തികമായി സ്വാശ്രയത്വം കൈവരിച്ച് മുന്നേറുന്ന നാടാണ്.
നാളികേരം,  കുരുമുളക്, അടക്ക എന്നിവയാണ് പ്രധാന കാർഷികവൃത്തി .
പശു, ആട്, കോഴി  ഇവയെയും വീടുകളിൽ വളർത്തുന്നുണ്ട്.
മുസ്ലിംങ്ങളും ഹിന്ദുക്കളും ഇടകലർന്ന് വളരെ സൗഹാർദ്ദത്തോടെയാണ് ജീവിക്കുന്ന ഇടമാണ്.
ജമാഅത്തെ ഇസ്ലാമിയുടെ ആരംഭ കാലം മുതലെ പ്രസ്ഥാനത്തിന് വെള്ളവും വളവും നൽകിയ നാടാണ് പൈങ്ങോട്ടായി.
ജമാഅത്തെ ഇസ്ലാമിയുടെ പ്രഥമ കേരള അമീർ എം.കെ മുഹമ്മദലിയെന്ന ഹാജി സാഹിബിൻ്റെ നേതൃത്വത്തിലാണ് ഈ നാട്ടിൽ നവോത്ഥാന പ്രവർത്തനങ്ങൾക്ക് തുടക്കം കുറിച്ചത്.
ജമാഅത്തെ ഇസ്ലാമിയുടെ പ്രവർത്തനങ്ങളുടെ ഫലമായി ഇസ്്‌ലാമിക പൈതൃകത്തിന്റെയും സംസ്‌കാരത്തിന്റെയും മനോഹാരിതയാൽ സമ്പന്നമാണ് ഇന്ന് പൈങ്ങോട്ടായി.
ഇസ് ലാമിക മൂല്യങ്ങളിൽ ഊന്നിനിന്നുകൊണ്ട് വിദ്യാഭ്യാസ സാംസ്കാരിക മേഖലകളിൽ ശ്രദ്ധേയ ഇടപെടലുകൾ ഈ നാട്ടിൽനിന്നുണ്ടായിട്ടുണ്ട്.
കേരളത്തിന്റെ 
ഗ്രാമപ്രദേശങ്ങളിൽ ദീനിപരമായ ഉണർവിന് വിത്തുകൾ പാകിയ പണ്ഡിത ശ്രേഷ്ടരുടെ മഹനീയ സാന്നിധ്യവും നന്മ നിറഞ്ഞ നാട്ടുകാരുടെ  നിസ്വാർത്ഥ സന്നദ്ധതയും ഒത്ത് ചേർന്നപ്പോളാണ്  പൈങ്ങോട്ടായി ഗ്രാമത്തിൻ്റെ  ചരിത്രം സാംസ്കാരിക മുന്നേറ്റത്തിൻ്റെ മുൻനിരയിൽ ഇടം പിടിച്ചത്.
പ്രധാന സ്ഥാപനങ്ങൾ തോടന്നൂർ ബ്ലോക്ക് റിസോഴ്സ് സെൻ്റർ T.G.U.P (ഗവൺമെൻ്റ് യു.പി. സ്കൂൾ) പൈങ്ങോട്ടായി പൈങ്ങോട്ടായി ജുമുഅത്ത് പള്ളി മഹല്ല് കമ്മിറ്റി അൽ മദ്രസത്തുൽ ഇസ്ലാമിയ പൈങ്ങോട്ടായി കനിവ് ജനസേവന കേന്ദ്രം കനിവ് എംഹാറ്റ് ക്ളിനിക്ക് നൂറുൽ ഇസ്ലാം മദ്റസ ഹെവൻസ് പ്രീ സ്കൂൾ മൈത്രി സ്വയം സഹായ സംഘം
പൈഡിമാരി വെങ്കടസുബ്ബാറാവു ഇംഗ്ലീഷ് വിലാസം https://ml.wikipedia.org/wiki/Venkata_Subba_Rao
തെലുഗു എഴുത്തുകാരനും ഇന്ത്യയുടെ ദേശീയപ്രതിജ്ഞാ രചയിതാവുമാണ് പൈദിമാരി വെങ്കട സുബ്ബറാവു .
(മരണം:1988) വി­ശാ­ഖപട്ടണത്ത് ജി­ല്ലാ­ ട്രഷറി­ ഓഫീ­സറാ­യി­ സേ­വനമനു­ഷ്ഠി­ക്കു­ന്ന കാലത്താണ് അദ്ദേഹം പ്രതിജ്ഞ രചിച്ചത്.
1962-ലെ ഇന്ത്യാ-ചൈന യുദ്ധകാലത്താണ് അദ്ദേഹം ഇതെഴുതിയത്.
1964-ൽ ബാംഗ്ലൂരിൽ വച്ച് നടന്ന കേന്ദ്രവിദ്യാഭ്യാസ ഉപദേശകസമിതി യോഗത്തിലാണ് ആദ്യമായി ഈ വരികൾ അവതരിപ്പിച്ചത്.
തുടർന്ന് 1965-ൽ റിപ്പബ്ലിക് ദിനത്തിൽ ഇത് ദേശീയ പ്രതിജ്ഞയായി പ്രഖ്യാപിക്കപ്പെട്ടു.
വിശാഖപട്ടണത്തെ ഒരു സ്കൂളിൽ വച്ചാണ് ആദ്യമായി ഈ പ്രതിജ്ഞ ചൊല്ലിയത്.
1964 ൽ ബെംഗളൂരുവിൽ ചേർന്ന ദേശീയ വിദ്യാഭ്യാസ വകുപ്പിന്റെ ഉപദേശക സമിതി യോഗത്തിൽ ചെയർമാൻ എം.സി. ഛഗ്ലയാണ് രാജ്യത്തെ എല്ലാ സ്‌കൂളുകളിലും ഈ പ്രതിജ്ഞ എല്ലാ ദിവസവും ചൊല്ലണമെന്ന നിർദ്ദേശം മുന്നോട്ട് വയ്ക്കുന്നത്.
1965 ജനുവരി 26 റിപ്പബ്ലിക് ദിനത്തിലാണ് സുബ്ബറാവുവിന്റെ രചന ദേശീയ പ്രതിജ്ഞയായി പ്രഖ്യാപിക്കപ്പെടുന്നത്.
അവലംബം മനോരമ 2015 ജനുവരി 26 വ്യാഴം പുറത്തേക്കുള്ള കണ്ണികൾ
പൈങ്ങോട്ടൂർ ഇംഗ്ലീഷ് വിലാസം https://ml.wikipedia.org/wiki/Paingottoor
കേരളത്തിലെ എറണാകുളം ജില്ലയിലെ പൈങ്ങോട്ടൂർ ഗ്രാമപഞ്ചായത്തിന്റെ ആസ്ഥാനമാണ് പൈങ്ങോട്ടൂർ ഗ്രാമം.
പൈങ്ങോട്ടൂർ ഗ്രാമപഞ്ചായത്ത് കാര്യാലയം അധികാരപരിധികൾ പാർലമെന്റ് മണ്ഡലം - നിയമസഭ മണ്ഡലം - വിദ്യഭ്യാസ ഉപജില്ല - വിദ്യഭ്യാസ ജില്ല - വില്ലേജ് - കടവൂർ (എറണാകുളം) പോലിസ് സ്റ്റേഷൻ - പ്രധാന സ്ഥാപനങ്ങൾ പൈങ്ങോട്ടൂർ സെന്റ് ആന്റണീസ് കാത്തലിക് ചർച്ച് എത്തിച്ചേരാനുള്ള വഴി
റോഡ് വഴി - കോതമംഗലം
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) സമീപ ഗ്രാമങ്ങൾ ആയങ്കര ചാത്തമറ്റം കടവൂർ മണിപ്പാറ പുന്നമറ്റം ചിത്രശാല പൈങ്ങോട്ടൂർ സെന്റ് ആന്റണീസ് കാത്തലിക് ചർച്ച്
പൈജാന്നെ ദേശീയോദ്യാനം
പൈജാന്നെ ദേശീയോദ്യാനം ( ഫിന്നിഷ് : Päijänteen kansallispuisto ) പൈജാന്നെ തടാക ത്തിൻറെ തെക്കൻ ഭാഗങ്ങളിൽ സ്ഥിതിചെയ്യുന്ന ഫിൻലാൻറിലെ ഒരു ദേശീയോദ്യാനമാണ്.
ഇതിൽ 50 ദ്വീപുകളും ജനവാസമില്ലാത്ത ദ്വീപുകളുടെ ഭാഗങ്ങളും ഉൾപ്പെടുന്നു.1993 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ വിസ്തൃതി 14 ചതുരശ്ര കിലോമീറ്ററാണ് (5.4 ചതുരശ്ര മൈൽ).
ബിജു ജോസ് ഇംഗ്ലീഷ് വിലാസം https://ml.wikipedia.org/wiki/Biju_Joze
ബാംഗ്ലൂർ സ്വദേശിയായ പ്രതിഷ്ഠാപന കലാകാരനും ചിത്രകാരനുമാണ് ബിജു ജോസ് (ജനനം : 1972).
ഇറ്റലിയിലെ ബിയല്ലയിലുള്ള യൂണിവേഴ്‌സിറ്റി ഓഫ് ഐജിയാസിലും ബറോഡയിലെ മഹാരാജ സയാജിറാവു യൂണിവേഴ്‌സിറ്റിയിലും കലാപഠനം നടത്തി.
വയാഗ്ര, ആസ്പിരിൻ എന്നീ ഗുളികകൾ ഉപയോഗിച്ച്, സൃഷ്ടിച്ച പ്രാർഥനയുടെയും പ്രതീക്ഷയുടെയും ചിഹ്നമായ ജപമാല എന്ന പ്രതിഷ്ഠാപനം ശ്രദ്ധേയമായിരുന്നു.
കൊച്ചി-മുസിരിസ് ബിനാലെ 2014 ൽ ആസ്പിൻവാൾ ഹൗസിൽ  'സ്വിസ്റ്റിക് പോക്കറ്റ് നൈഫ്' എന്ന കലാസൃഷ്ടി പ്രദർശിപ്പിച്ചിരുന്നു.
സ്വിസ് ആർമി കത്തിക്കൊപ്പം ഇന്ത്യയിൽ നിന്നുള്ള വിവിധ ഉപകരണങ്ങളും ഉപയോഗിച്ചിട്ടുണ്ട്.
സോഡ ഓപ്പണറും സ്‌ക്രൂ ഡ്രൈവറും കത്രികകളും നഖംവെട്ടികളും എല്ലാം അടങ്ങിയ, പോക്കറ്റിൽ കൊണ്ടുനടക്കാവുന്ന ഒറ്റ ഉപകരണമാണ് സ്വിസ് ആർമി കത്തി.
തികച്ചും സാധാരണമായ ഈ ഉപകരണത്തെ ത്രിശൂലവും അരിവാളും ചിരവയും ആനപ്പാപ്പാന്റെ തോട്ടിയുമെല്ലാമായി പരിവർത്തനം ചെയ്യിച്ചിരിരിക്കുന്നു.
ഉപയോഗത്തിലും പ്രാധാന്യത്തിലും വ്യത്യസ്തങ്ങളായ  പന്ത്രണ്ട് ഉപകരണങ്ങളാണ് സ്വിസ് ആർമി കത്തിയിലുള്ളത്.
പുരസ്കാരങ്ങൾ ഇൻലാക്സ് ഫൈൻ ആർട്സ് അവാർഡ് ഗൗതം ദാസപ്പ അവാർഡ് അവലംബം ↑
ബിജു ജനതാ ദൾ ഇംഗ്ലീഷ് വിലാസം https://ml.wikipedia.org/wiki/Biju_Janata_Dal
ഒഡീഷയിലെ ഒരു പ്രബല രാഷ്ട്രീയ കക്ഷിയാണ് ബിജു ജനതാ ദൾ ( ബി.ജെ.ഡി ).1997ൽ ജനതാ ദൾ പിളർന്നാണ് നവീൻ പട്നായിക്കിന്റെ നേതൃത്വത്തിൽ ബിജു ജനതാ ദൾ രൂപീകൃതമായത്.
രൂപീകൃതമായ കാലം മുതൽ ഒഡീഷയിലെ ഭരണം കയ്യാളുന്നതും ബി.ജെ.ഡി തന്നെയാണ്.
ബിജു പട്നായിക് ഇംഗ്ലീഷ് വിലാസം https://ml.wikipedia.org/wiki/Biju_Patnaik
രണ്ടു പ്രാവശ്യം ഒഡീഷയുടെ മുഖ്യമന്ത്രിയായിരുന്ന രാഷ്ടീയപ്രവർത്തകനായിരുന്നു ബിജു പട്നായിക് ( ഒറിയ :ବିଜୁ ପଟ୍ଟନାୟକ; 5 മാർച്ച് 1916 – 17 ഏപ്രിൽ 1997).
മുൻ കാലം
അശാലതാ പട്നായിക്കിന്റെയും ലക്ഷ്മീനാരായണിന്റെയും മകനായി, 1916 മാർച്ച് 17 -ന് ബിജു പട്നായിക് കട്ടക്കിൽ ജനിച്ചു.
ഒഡിഷയിലെ റാവെൻഷാ കൊളേജിലാണു അദ്ദേഹം പഠിച്ചത്.
പൈലറ്റ് ആകാനുള്ള താല്പര്യം കാരണം അദ്ദേഹം പഠനം പാതി വഴി ഉപേക്ഷിച്ച് വ്യോമയാന പരിശീലനത്തിനായി ചേർന്നു.
ആദ്യം സ്വകാര്യ വിമാനങ്ങളിൽ പറക്കാൻ തുടങ്ങിയ അദ്ദേഹം, രണ്ടാം ലോക മഹാ യുദ്ധത്തിന്റെ ആരംഭത്തിൽ, റോയൽ ഇന്ത്യൻ എയർഫോഴ്സിൽ ചേരുകയും വ്യോമ ഗതാഗത കമാന്റിന്റെ പ്രധാനി ആവുകയും ചെയ്തു.
ഈ സേവനത്തിൽ ഇരിക്കുമ്പോൾ തന്നെ ദേശീയ പ്രസ്ഥാനങ്ങളിൽ ആകൃഷ്ടനാവുകയും, വ്യോമയാന ഗതാഗത സൗകര്യങ്ങൾ ഉപയോഗിച്ചു ഇന്ത്യൻ പട്ടാളക്കാർക്കു അന്നത്തെ രഹസ്യ വിവരങ്ങൾ കൈമാറുകയും ചെയ്തു.
അന്നത്തെ അച്ചുതണ്ടു ശക്തികൾക്കെതിരായി യുദ്ധം ചെയ്യുകയും,ആയതിനാൽ അദ്ദേഹത്തിന് 2 വർഷം മാത്രമെ ജയിലിൽ കഴിയേണ്ടി വന്നുള്ളൂ.
സ്വതന്ത്രഭാരതത്തിലും അദ്ദേഹം വ്യോമയാനങ്ങൾ പറത്തിയിട്ടുണ്ട്.
ഇന്തോനേഷ്യൻ സ്വാതന്ത്ര്യസമരത്തിലുള്ള പങ്ക്
ഭാരതീയ സ്വാതന്ത്ര്യ സമര സമയത്ത് ജവഹർലാൽ നെഹ്രുവുമായി അദ്ദേഹം സമ്പർക്കം പുലർത്തിയിരുന്നു.
അദ്ദേഹം നെഹ്രുവിന്റെ വിശ്വസ്ത സുഹൃത്തുക്കളിൽ ഒരാളായിരുന്നു.
പ്രാചീന കാലം മുതലേ ഇന്ത്യയുമായി പരമ്പരാഗത ബന്ധമുണ്ടായിരുന്ന ഇന്തോനേഷ്യൻ ജനതയുടെ സ്വാതന്ത്യസമരങ്ങളോട് നെഹ്രൂവിന് വലിയ സഹാനുഭൂതിയുണ്ടായിരുന്നു.
ജപ്പാൻകാർ കീഴടക്കുന്നതിനു മുൻപു ഇന്തോനേഷ്യ 1816 മുതൽ 1941 വരെ ഡച്ചുകാരുടെ കീഴിലായിരുന്നു.
രണ്ടാം ലോകമഹായുദ്ധത്തിൽ ജപ്പാൻ തകർന്നപ്പോൾ,1945, ആഗസ്റ്റ് 17 ന് ഇന്തോനേഷ്യൻ സ്വാതന്ത്ര്യസമരനേതാക്കൾ ഇന്തോനേഷ്യയുടെ സ്വാതന്ത്ര്യം പ്രഖ്യാപിച്ചു.
ഡച്ച് ഗവണ്മെന്റ് തങ്ങളുടെ അധികാരം തിരിച്ചുപിടിക്കാൻ ശ്രമങ്ങൾ ആരംഭിച്ചു.
പ്രസിഡന്റ് സുഹാർത്തോയുടെ ഗവണ്മെന്റ് ഇതിനെതിരെ വമ്പിച്ച പ്രചാരണം തുടങ്ങി.
1945 നവംബർ 14ന് ഇന്തോനേഷ്യൻ പ്രധാനമന്ത്രിയായിത്തീർന്ന സ്ജഹ്രീർ, സുകർണോയുടെ വിശ്വസ്തനായിരുന്നു.
ആ സമയം ഇന്ത്യയുടെ ഇടക്കാല സർക്കാരിലെ വിദേശകാര്യമന്ത്രിയായിരുന്നു,നെഹ്രു.
1946ൽ അരി, തുണി, കൃഷിഉപകരണങ്ങൾ, ടയർ എന്നിവ ഇന്തോനേഷ്യക്കു നൽകാൻ ഇന്ത്യാ ഗവണ്മെന്റുമായി ധാരണയായി.
1947 മാർച്ച് 23 -ന് നെഹ്രു 22 ഏഷ്യൻ രാജ്യങ്ങളുടെ ഒരു സമ്മേളനം വിളിച്ചുകൂട്ടി.
ഏഷ്യൻ രാജ്യങ്ങളുടെ ആദ്യ കൂട്ടായ്മയായിരുന്നു,ഇത്.
സ്ജഹ്രീർ, ഇതിലെ പ്രത്യേകം ക്ഷണിക്കപ്പെട്ട അതിഥിയായിരുന്നു.
ഡച്ചുകാരുമായി ഇന്തോനേഷ്യൻ ഗവണ്മെന്റ് ഉടമ്പടി ഒപ്പു വച്ചിരുന്നെങ്കിലും അവർ തുടരെത്തുടരെ ഇന്തോനേഷ്യയിൽ കുഴപ്പങ്ങൾ സൃഷ്ടിച്ചുവന്നു.
അവസാനം, 1947 ജൂലൈ 21 -നു ഡച്ചുകാർ ഇന്തോനേഷ്യയിൽ വലിയ തോതിൽ ആക്രമണമാരംഭിച്ചു.
പെട്ടെന്നു തന്നെ പ്രസിഡന്റ് സുഹാർത്തൊ, സ്ജഹ്രീറിനെ കണ്ട് ഉടനെ രാജ്യം വിടുവാനും ലോകം മുഴുവനും സഞ്ചരിച്ചു ഡച്ചുകർക്കെതിരായി അഭിപ്രായരൂപീകരണം നടത്താനും, തങ്ങളുടെ സുഹൃദ് രാജ്യങ്ങളെ സ്ഥിതി ബോധ്യപ്പെടുത്തി ഐക്യരാഷ്ട്ര സഭയ്ക്കു മുന്നിൽ പ്രശ്നം ഉയർത്തിക്കൊണ്ടുവരാനും ആജ്ഞ നൽകി.
അദ്ദേഹം പക്ഷേ രാജ്യ വിട്ടു പുറത്തുവരാൻ ശ്രമിച്ചെങ്കിലും ഇന്തോനേഷ്യയുടെ കര വായു മേഖലകളെല്ലാം ഡച്ചു നിയന്ത്രണത്തിലായിരുന്നതിനാൽ കഴിഞ്ഞില്ല.
ഈ പ്രതിസന്ധിയിൽ നെഹ്രു ഇന്തോനേഷ്യയെ സഹായിക്കാൻ തയ്യാറായി.
അദ്ദേഹം തന്റെ വിശ്വസ്തനും ആത്മസുഹൃത്തുമായ ബിജു പട്നായിക്കിനെ ഈ ജോലി ഏൽപ്പിച്ചു.
പ്രഗല്ഭനായ വൈമാനികനും സാഹസികകൃത്യങ്ങൾക്കു തല്പരനുമായിരുന്നു അദ്ദേഹം, ബിജു പട്നായിക്ക് പെട്ടെന്നു തന്നെ പ്രവർത്തിച്ചു.
ചരിത്രം വായിച്ചതിൽ നിന്നും കലിംഗവും ഇന്റോനേഷ്യയുമായി പ്രാചീനകാലം തൊട്ടേയുള്ള സംസ്കാരികമായ ബന്ധം അദ്ദേഹത്തിനു ബോധ്യമായിരുന്നു.
ഇന്റോനേഷ്യയുടെ ചരിത്രത്തിലെ നിർണ്ണായകമായ സമയത്ത് അവരെ സഹായിക്കാൻ അദ്ദേഹം തയ്യാറായി.
അദ്ദേഹം നേരെ ജാവയിലേക്കു തന്റെ ഡെക്കോട്ട വിമാനത്തിൽ പറന്നു.
ജാവ ദ്വീപിൽ നിന്നും സുൽത്താൻ സ്ജഹ്രീറിനെ 1947 ജൂലൈ 22നു കയറ്റി ജൂലൈ 24നു സിംഗപ്പൂർ വഴി ഇന്ത്യയിലെത്തിച്ചു.
അവസാനം സ്ജഹ്രീർ തന്റെ ദൗത്യം പൂർത്തിയാക്കി.
അദ്ദേഹത്തിന്റെ ഈ സാഹസകൃത്യത്തിനു ഇന്തോനേഷ്യൻ സർക്കാർ തങ്ങളുടെ രാജ്യത്തിന്റെ ബഹുമാന്യ പൗരത്വം നൽകി ആദരിക്കുകയും, അത്യപൂർവമായി മാത്രം വിദേശികൾക്ക് നൽകിവരുന്ന, അവരുടെ ഏറ്റവും വലിയ ബഹുമതിയായ 'ഭൂമിപുത്ര'  ബിജു പട്നായകിനു സമ്മാനിക്കുകയും ചെയ്തു.1996-ൽ ഇന്തോനേഷ്യ തങ്ങളുടെ സ്വാതന്ത്ര്യത്തിന്റെ അൻപതാം വർഷികാഘോഷസമയത്ത്, ബിജു പട്നായകിന് അവിടുത്തെ ഏറ്റവും ഉയർന്ന ദേശീയ പുരസ്കാരമായ 'ബിന്താങ് ജാസു ഉതമ' നൽകി ആദരിച്ചു.
ജനപ്രതിനിധി എന്ന നിലയിൽ അദ്ദേഹത്തിന്റെ നേട്ടങ്ങൾ
കലിംഗ എന്ന പേരിൽ അദ്ദേഹം അനേകം സംരംഭങ്ങൾ തുടങ്ങി.
1951ൽ അദ്ദേഹമാണു കലിംഗ പ്രൈസ് ഏർപ്പെടുത്തിയത്.
ശാസ്ത്ര സങ്കേതിക വിദ്യകൾ ജനകീയമാക്കുന്നവർക്കു നൽകുന്ന സമ്മാനമാണിത്.
യുനെസ്കോയാണ് ഈ സമ്മാനം നൽകിവരുന്നത്.
ഫുട്ബാളിൽ കലിംഗ കപ്പ് ഏർപ്പെടുത്തിയതും അദ്ദേഹമായിരുന്നു.
തിരഞ്ഞെടുപ്പുകൾ 1996-ൽ കട്ടക്ക്, അസ്‌ക്ക എന്നീ ലോക്‌സഭാ മണ്ഡലങ്ങളിൽ നിന്ന് വിജയിച്ചു.
1977-ൽ കേന്ദ്രപ്പാറ ലോക്‌സഭാ മണ്ഡലത്തിൽനിന്ന് മത്സരിച്ച് വിജയിച്ച ബിജു പട്‌നായിക് കേന്ദ്രമന്ത്രിസഭയിൽ ഉരുക്ക്-ഖനി മന്ത്രിയായി.
ഗ്യാൻ പട്നായകിനെ അദ്ദേഹം വിവാഹം കഴിച്ചു.
മകൻ നവീൻ പട്നായിക് ആണു ഇപ്പോഴത്തെ ഒഡിഷ മുഖ്യമന്ത്രി.
മകൾ ഗീതാമെഹ്ത ഒരു ഇംഗ്ലീഷ് എഴുത്തുകാരിയാണ് .
മൂത്ത മകൻ പ്രെം പട്നായിക് ഒരു വ്യവസായിയും ആകുന്നു.
പുറം കണ്ണികൾ Biju Patnaik എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
New York Times article on Biju Patnaik Biju Patnaik: The Vision of a Patriot Tribute to Patnaik
ബിജു നാരായണൻ ഇംഗ്ലീഷ് വിലാസം https://ml.wikipedia.org/wiki/Biju_Narayanan ബിജു നാരായണൻ
മലയാളത്തിലെ അറിയപ്പെടുന്ന പിന്നണിഗായകനാണ് ബിജു നാരായണൻ (ജനനം: ജനുവരി 1, 1970).
വെങ്കലം എന്ന ചിത്രത്തിലെ പത്തുവെളുപ്പിന് എന്നു തുടങ്ങുന്ന ഗാനമാണ് ബിജു നാരായണൻ ആദ്യമായി സിനിമയിൽ ആലപിച്ചത്.
ഒരു സംഗീത കുടുംബത്തിലാണ് ബിജു നാരായണൻ ജനിച്ചത്.
അമ്മയും സഹോദരിയും ശാസ്ത്രീയസംഗീതജ്ഞരായിരുന്നു.
സംഗീതത്തിന്റെ ആദ്യപാഠങ്ങൾ ബിജു നാരായണൻ പഠിച്ചത് അദ്ദേഹത്തിന്റെ അമ്മയിൽ നിന്നാണ്.
ഭക്തിഗാനങ്ങളിലൂടെയാണ് ബിജു നാരായണൻ ശ്രദ്ധേയനായി തുടങ്ങിയത്.
എട്ട് വർഷക്കാലം ആര്യനാട് സദാശിവന്റെ കീഴിൽ കർണ്ണാടക സംഗീതം പഠിച്ച  ബിജു നാരായണൻ പി. ജയചന്ദ്രനും, ഉണ്ണി മേനോനും, മാർക്കോസിനുമെല്ലാം ട്രാക്ക് പാടിയാണ് സംഗീത ജീവിതമാരംഭിച്ചത്.
1992ൽ പ്രീഡിഗ്രീ വിദ്യാർത്ഥിയായിരിക്കെ ആദ്യമായി ഒരു ഭക്തിഗാന ആൽബത്തിൽ പാടാൻ അവസരം ലഭിച്ചു.
എം.ജി. സർവ്വകലാശാല യുവജനോത്സവത്തിൽ ലളിതഗാനത്തിന് ഒന്നാം സമ്മാനം കിട്ടിയത് ബിജു നാരായണന്റെ ജീവിതത്തിൽ വഴിത്തിരിവായി.
1993ൽ രവീന്ദ്രൻ സംഗീതസംവിധാനം നിർവഹിച്ച വെങ്കലം എന്ന ചിത്രത്തിലെ പത്തുവെളുപ്പിന് എന്നു തുടങ്ങുന്ന ഗാനം പാടിക്കൊണ്ടാണ് പിന്നണിഗായകനായി രംഗപ്രവേശനം ചെയ്തത്.
ഈ ഗാനം സിനിമയിൽ ഉൾപ്പെടുത്തിയിരുന്നില്ല.
(എന്നാൽ ഇതേ ഗാനം കെ.എസ്. ചിത്ര പാടിയത് ഉൾപ്പെടുത്തുകയും ചെയ്തു) ഏറ്റവും നല്ല നാടക ഗായകനുള്ള സംസ്ഥാന സർക്കാരിന്റെ അവാർഡിന് അർഹനായതോടെ ബിജു നാരായണൻ കൂടുതൽ പ്രസിദ്ധനായി.
പിന്നണിഗാനരംഗത്ത് 400ൽ അധികം ഗാനങ്ങളിൽ ഇദ്ദേഹത്തിന്റെ ശബ്ദം പതിഞ്ഞിട്ടുണ്ട്.
മഹാരാജാസ് കോളേജിലെ സഹപാഠിയായിരുന്ന ശ്രീലതയെയാണ് ബിജു വിവാഹം കഴിച്ചിരുന്നത്.
ഇവർക്ക് സിദ്ധാർത്ഥ്, സൂര്യ എന്നീ രണ്ട് മക്കളുണ്ട്.
അർബുദബാധിതയായിരുന്ന ശ്രീലത, 2019 ഓഗസ്റ്റ് 13-ന് 44-ആം വയസ്സിൽ അന്തരിച്ചു.
ശ്രദ്ധേയമായ ഗാനങ്ങൾ പത്തു വെളുപ്പിന് ( വെങ്കലം ) മഴവിൽക്കൊടിയിൽ ( അനിയൻ ബാവ ചേട്ടൻ ബാവ ) കേളി വിപിനം ( മാന്ത്രികം ) കളഭം തരാം ( വടക്കുംനാഥൻ ) അവലംബം ↑ ↑ http://www.hummaa.com/music/artist/biju-narayanan/6070 ↑ ↑ പുറം കണ്ണികൾ ബിജു നാരായണൻ വെബ്സൈറ്റ് Archived 2012-05-10 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് ബിജു നാരായണൻ
ബിജു മേനോൻ ഇംഗ്ലീഷ് വിലാസം https://ml.wikipedia.org/wiki/Biju_Menon
നായകൻ, സഹനായകൻ, സപ്പോർട്ടിംഗ് ആക്ടർ, വില്ലൻ തുടങ്ങിയ എല്ലാ റോളുകളിലും തൻ്റെ പ്രതിഭ തെളിയിച്ച് മലയാള സിനിമയിൽ നിറഞ്ഞു നിൽക്കുന്ന ചലച്ചിത്ര അഭിനേതാവും നിർമാതാവുമാണ് ബിജു മേനോൻ (ജനനം : 9 സെപ്റ്റംബർ 1970) ജീവിതരേഖ
1970 സെപ്റ്റംബർ 9 ന് മഠത്തിപ്പറമ്പിൽ ബാലകൃഷ്ണപിള്ളയുടേയും മാലതിയമ്മയുടേയും മകനായി തൃശൂരിൽ ജനിച്ചു.
തൃശൂർ ജെ.ടി.എസ് ടെക്നിക്കൽ ഹൈസ്കൂളിലായിരുന്നു പ്രാഥമിക വിദ്യാഭ്യാസം.
തൃശൂർ സെൻ്റ് തോമസ് കോളേജിൽ നിന്ന് കൊമേഴ്സിൽ ബിരുദം നേടിയ ബിജു സോഷ്യൽ വർക്കിൽ മാസ്റ്റർ ബിരുദവും കരസ്ഥമാക്കി.
ടി വി സീരിയലുകളിൽ അഭിനയിച്ചു കൊണ്ടാണ് തൻ്റെ അഭിനയ ജീവിതത്തിന് തുടക്കം കുറിക്കുന്നത്.
നിങ്ങളുടെ സ്വന്തം ചന്തു, പറുദീസയിലേക്കുള്ള പാത, മിഖായേലിൻ്റെ സന്തതികൾ എന്നീ സീരിയലുകളിലെ അഭിനയം ബിജുവിനെ കുടുംബ പ്രേക്ഷകർക്കിടയിൽ പ്രിയങ്കരനാക്കി.
1991-ൽ റിലീസായ ഈഗിൾ എന്ന സിനിമയാണ് ബിജുവിൻ്റെ ആദ്യ ചിത്രം.
തുടർന്ന് ഓരോ വിളിയും കാതോർത്ത് എന്ന സിനിമയിലും അഭിനയിച്ചു.
1994-ൽ റിലീസായ പുത്രൻ എന്ന സിനിമയിലാണ് ആദ്യമായി നായകനാവുന്നത്.
തുടർന്ന് നിരവധി സിനിമകളിൽ നായകവേഷങ്ങൾക്കൊപ്പം സഹനായകനായും അഭിനയിച്ചു.
1999-ൽ പുറത്തിറങ്ങിയ പത്രം എന്ന സിനിമയിലെ എസ്.പി. ഫിറോസ് എന്ന കഥാപാത്രം ബിജു മേനോൻ്റെ അഭിനയ ജീവിതത്തിൽ വഴിത്തിരിവായി.
മധുരനൊമ്പരക്കാറ്റ് എല്ലാ തരത്തിലുമുള്ള പ്രേക്ഷകരും ബിജുവിനെ ഇഷ്ടപ്പെടാൻ കാരണമായ ഒരു സിനിമയാണ്.
2010-ൽ റിലീസായ മേരിക്കുണ്ടൊരു കുഞ്ഞാട് എന്ന സിനിമയിലെ ഹാസ്യകഥാപാത്രമെന്ന നിലയിൽ ബിജു മേനോന് പ്രേക്ഷകർക്കിടയിൽ സ്വീകാര്യത ലഭിച്ചു.
തുടർന്ന് കോമഡി റോളുകളിലേക്ക് മാറിയ ബിജു സീനിയേഴ്സ്, ഓർഡിനറി, തുടങ്ങിയ സിനിമകളിൽ കോമഡി വേഷങ്ങൾ ചെയ്തു.